Dit barn kan som lejer modtage boligstøtte på almindelige vilkår. Der er mulighed for at søge boligstøtte op til 15 pct. af huslejen ekskl. forbrug. Et krav er, at der foreligger en gyldig lejekontrakt mellem forældre og barn. Hvis dit barn fremlejer et eller flere værelser i boligen, skal Borgerservice underrettes herom, idet der gælder særlige regler for boligstøtte, når man fremlejer. Boligstøtten reduceres herefter. Hvis barnet bor i boligen sammen med en kæreste, har fremleje til kæresten ikke betydning for boligstøtten som beskrevet ovenfor. Med andre ord er der forskel på, om det er et par eller to venner, der bor sammen i boligen. Læs mere på www.borger.dk/sider/boligstoette-oversigt.aspx